
Europa-Parlamentet,
–	der henviser til Kommissionens forslag til Europa-Parlamentet og Rådet (COM(2024)0150),
–	der henviser til artikel 294, stk. 2, og artikel 114, stk. 1, artikel 173, stk. 3, artikel 212, stk. 2, og artikel 322, stk. 1, i traktaten om Den Europæiske Unions funktionsmåde, på grundlag af hvilke Kommissionen har forelagt forslaget for Parlamentet (C10-0005/2024),
–	der henviser til artikel 294, stk. 3, i traktaten om Den Europæiske Unions funktionsmåde,
–	der henviser til budgetmæssig vurdering fra Budgetudvalget,
–	der henviser til udtalelse af 31. januar 2025 fra Den Europæiske Revisionsret[footnoteRef:1], [1:  	EUT C, C/2025/805, 31.1.2025, ELI: http://data.europa.eu/eli/C/2025/805/oj.] 

–	der henviser til udtalelse af 30. maj 2024 fra Det Europæiske Økonomiske og Sociale Udvalg[footnoteRef:2], [2:  	EUT C, C/2024/4662, 9.8.2024, ELI: http://data.europa.eu/eli/C/2024/4662/oj.] 

–	der henviser til udtalelse af 20. februar 2025 fra Regionsudvalget[footnoteRef:3], [3:  	EUT C, C/2025/1705, 26.3.2025, ELI: http://data.europa.eu/eli/C/2025/1705/oj.] 

[bookmark: _Hlk211495828]–	der henviser til, at de kompetente udvalg har godkendt den foreløbige aftale i henhold til forretningsordenens artikel 75, stk. 4, og at Rådets repræsentant ved skrivelse af 17. oktober 2025 forpligtede sig til at godkende Europa-Parlamentets holdning, jf. artikel 294, stk. 4, i traktaten om Den Europæiske Unions funktionsmåde,
–	der henviser til forretningsordenens artikel 60, 170 og 58,
–	der henviser til de fælles drøftelser mellem Udvalget om Sikkerhed og Forsvar og Udvalget om Industri, Forskning og Energi, jf. forretningsordenens artikel 59,
–	der henviser til udtalelser fra Udenrigsudvalget, Budgetkontroludvalget og Udvalget om det Indre Marked og Forbrugerbeskyttelse,
–	der henviser til betænkning fra Udvalget om Sikkerhed og Forsvar og Udvalget om Industri, Forskning og Energi (A10‑0084/2025),
1.	vedtager nedenstående holdning ved førstebehandling;
2.	godkender Europa-Parlamentets og Rådets fælles erklæring og Europa-Parlamentets, Rådets og Kommissionens fælles erklæringer, der er vedføjet som bilag til denne beslutning, og som vil blive offentliggjort i C-udgaven af Den Europæiske Unions Tidende;
3.	anmoder om fornyet forelæggelse, hvis Kommissionen erstatter, i væsentlig grad ændrer eller agter i væsentlig grad at ændre sit forslag;
4.	pålægger sin formand at sende Parlamentets holdning til Rådet og Kommissionen samt til de nationale parlamenter.

Europa-Parlamentets holdning fastlagt ved førstebehandlingen den 25. november 2025 med henblik på vedtagelse af Europa-Parlamentets og Rådets forordning (EU) 2025/… om etablering af programmet for den europæiske forsvarsindustri og en ramme for foranstaltninger til sikring af rettidig tilgængelighed og forsyning af forsvarsprodukter ("EDIP-forordningen")

(Eftersom der var indgået en aftale mellem Parlamentet og Rådet, svarer Parlamentets holdning til den endelige retsakt, forordning (EU) 2025/2643.)
BILAG TIL DEN LOVGIVNINGSMÆSSIGE BESLUTNING
Fælles erklæring fra Europa-Parlamentet og Rådet om finansieringen af programmet for den europæiske forsvarsindustri (EDIP) og støtteinstrumentet for Ukraine i henhold til EDIP-forordningen[footnoteRef:4]+ [4: +	EUT L, 2025/2643, 29.12.2025, ELI: http://data.europa.eu/eli/reg/2025/2643/oj.] 

Europa-Parlamentet og Rådet anerkender det tvingende behov for at støtte den europæiske forsvarsteknologiske og -industrielle base og Ukraines forsvarsteknologiske og -industrielle base med henblik på at øge deres konkurrenceevne ved at fremskynde industriens tilpasning til strukturforandringer, herunder gennem opskalering af produktionskapaciteter og øget samarbejde om indkøb af forsvarsprodukter, navnlig i lyset af de udfordringer, der er opstået som følge af Ruslands ulovlige, uprovokerede og uberettigede angrebskrig mod Ukraine.
Uden at det berører budgetmyndighedens beføjelser inden for rammerne af de fremtidige årlige budgetprocedurer, opfordrer Europa-Parlamentet og Rådet Kommissionen til som en prioritet og under hensyntagen til budgetmyndighedens forudgående politiske tilsagn, herunder med henblik på at dække renteomkostningerne ved EURI, at undersøge mulighederne for at styrke budgettet for programmet for den europæiske forsvarsindustri og støtteinstrumentet for Ukraine i overensstemmelse med punkt 18 i den interinstitutionelle aftale om budgetdisciplin uden at reducere lignende EU-programmer og -fonde.


Fælles erklæring fra Europa-Parlamentet, Rådet og Kommissionen om tredjelandes finansielle bidrag til deres deltagelse i SAFE-instrumentet som supplerende finansielle midler til programmet for den europæiske forsvarsindustri (EDIP) og støtteinstrumentet for Ukraine i henhold til EDIP-forordningen[footnoteRef:5]+ [5: +	EUT L, 2025/2643, 29.12.2025, ELI: http://data.europa.eu/eli/reg/2025/2643/oj.] 

Europa-Parlamentet, Rådet og Kommissionen anerkender det tvingende behov for at støtte den europæiske forsvarsteknologiske og -industrielle base og Ukraines forsvarsteknologiske og -industrielle base med henblik at øge deres konkurrenceevne ved at fremskynde industriens tilpasning til strukturforandringer, herunder gennem opskalering af produktionskapaciteter og øget samarbejde om indkøb af forsvarsprodukter, navnlig i lyset af de udfordringer, der er opstået som følge af Ruslands ulovlige, uprovokerede og uberettigede angrebskrig mod Ukraine.
I overensstemmelse med SAFE-forordningens artikel 17, stk. 4, skal de finansielle bidrag, som tredjelande skal yde til deres deltagelse i SAFE-instrumentet, anvendes til programmer, der støtter Unionens forsvarsindustri, den ukrainske forsvarsindustri og Ukraine i overensstemmelse med reglerne i disse programmer. Europa-Parlamentet, Rådet og Kommissionen er enige om, at sådanne bidrag bør anvendes til at styrke EDIP, herunder støtteinstrumentet for Ukraine.


Fælles erklæring fra Europa-Parlamentet, Rådet og Kommissionen om supplerende finansielle midler til EDIP-forordningen[footnoteRef:6]+ [6: +	EUT L, 2025/2643, 29.12.2025, ELI: http://data.europa.eu/eli/reg/2025/2643/oj.] 

Europa-Parlamentet, Rådet og Kommissionen deler den holdning, at EDIP-forordningen bør forsynes med supplerende finansielle midler.
Med henblik herpå fastsættes der i EDIP-forordningen specifikt mulighed for supplerende finansielle bidrag fra medlemsstaterne, EU-institutioner, -organer og -agenturer, tredjelande, internationale organisationer, internationale finansielle institutioner eller andre tredjeparter, og der henvises i denne forbindelse udtrykkeligt til Fonden til Fremskyndelse af Omstillingen af Forsvarsforsyningskæder (FAST).
I lyset heraf og under hensyntagen til FAST's centrale rolle med hensyn til at styrke produktionskapaciteterne på forsvarsområdet for SMV'er og små midcaps, som har særligt behov for investeringer, bør sådanne supplerende bidrag som en prioritet tildeles FAST og supplere de beløb, der tildeles fra den finansieringsramme på 1 200 mio. EUR, der er omhandlet i artikel 3, stk. 1, med det formål at sikre, at det samlede vejledende beløb til denne særlige fond under programmet når op på mindst 150 mio. EUR, samtidig med at budgetmyndighedens beføjelser respekteres.

